Diari Oficial de la Generalitat Valenciana


Sumari del DOGV 6210, del 19-02-2010 (2010/1809)

RESOLUCIÓ de 17 de febrer de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Ministerio de Educación i la Generalitat per al Pla de Suport a la implantació de la LOE. Any 2009.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6210

Data del DOGV
:   19-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1809


Data del document
:   17-02-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Educació
    * cooperació administrativa
    * administració central

RESOLUCIÓ de 17 de febrer de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Ministerio de Educación i la Generalitat per al Pla de Suport a la implantació de la LOE. Any 2009.  
 [2010/1809]  
El Ministerio de Educación i la Generalitat han subscrit, després de la tramitació prèvia reglamentària, el 22 de desembre de 2009, el conveni de col·laboració per al Pla de Suport a la implantació de la LOE. Any 2009.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0232/2010, i que figura com a annex d'esta resolució.  
València, 17 de febrer de 2010.- El director general del Secretariat del Consell: Ángel Mompó Romero.  
Conveni de col·laboració entre el Ministeri d'Educació i la Generalitat Valenciana per al Pla de suport a la implantació de la LOE. Any 2009.  
Madrid, 22 de desembre de 2009  
Reunits  
D'una part, Ángel Gabilondo Pujol, com a ministre d'Educació, en virtut del Reial Decret 556/2009, de 7 d'abril, i fent ús de la competència establida en la disposició addicional tretzena de la Llei 30/1992, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
De l'altra, Alejandro Font de Mora Turón, conseller d'Educació, en virtut del Decret 8/2007, de 28 de juny, del president de la Generalitat, pel qual es nomenen vicepresidents, consellers, secretari i portaveu del Consell (DOCV 29 de juny de 2007), en representació del govern de la Generalitat de la Comunitat Valenciana, facultat per a la firma del present conveni en virtut de l'acord del Consell en sessió de 18 de desembre de 2009.  
Ambdues parts es reconeixen mútuament capacitat jurídica suficient per a subscriure el present conveni, i a este efecte  
Exposen  
Primer. Que l'article 27 de la Constitució Espanyola establix el dret de tots a l'educació i assigna als poders públics l'obligació de garantir este dret. Actualment este dret a l'educació només pot entendre's en el sentit que l'educació que reben els xiquets i jóvens ha d'assolir uns nivells alts de qualitat, independentment de les condicions socials, culturals i econòmiques de la família i de l'entorn.  
Segon. Que en l'article 53 de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, modificada posteriorment per la Llei Orgànica 1/2006, de 10 d'abril, es disposa que correspon a la Generalitat la competència de desplegament legislatiu i execució de l'ensenyança en tota la seua extensió, nivells i graus, modalitats i especialitats, d'acord amb el que disposen l'article 27 de la Constitució i lleis orgàniques que, de conformitat amb l'apartat 1 de l'article 81 d'aquella el desenrotllen, i sense perjuí de les facultats que atribuïx a l'Estat l'article 149.1.30a i de l'alta inspecció per al seu compliment i garantia.  
Tercer. Que l'article 9 de la Llei Orgànica 2/2006, de 3 de maig, d'Educació (d'ara en avant LOE), establix que l'Estat promourà programes de cooperació territorial, a fi d'assolir els objectius educatius de caràcter general i reforçar les competències bàsiques, per mitjà de convenis o acords amb les comunitats autònomes.   
Quart. Que la Memòria Econòmica de la LOE preveu que al llarg del període d'implantació de la Llei es disposarà d'assignacions específiques per al suport a actuacions directament derivades de les noves previsions normatives.   
Quint. Que en els Pressupostos Generals de l'Estat per a 2006, 2007 i 2008 s'inclouen partides pressupostàries específiques per a la subscripció de convenis amb les administracions educatives autonòmiques. L'any 2006 esta partida, de 98.914.006 euros, es va destinar a la posada en marxa del programa PALE, per al suport a l'aprenentatge de llengües estrangeres. L'any 2007, any en què comença la implantació de les previsions previstes en la Llei, es va posar en marxa el Pla de Suport a la implantació de la LOE amb una partida pressupostària de 67.122.097 euros per a quatre àmbits d'actuació: la formació, l'aprenentatge de les llengües estrangeres, la millora de l'èxit i la lluita contra l'abandonament escolar prematur. I l'any 2008 la partida pressupostària va ser de 27.256.232 euros per a cinc àmbits d'actuació: la formació, l'aprenentatge de les llengües estrangeres, la millora de l'èxit escolar, la reducció de l'abandonament escolar precoç del sistema educatiu i l'extensió o modificació del temps escolar.   
Sext. Que el Consell de Ministres celebrat el dia 19 de juny de 2009 adopta l'Acord pel qual es formalitzen els criteris de distribució a les Comunitats Autònomes així com la distribució resultant per a l'any 2009, acordats en el si de la Comissió General d'Educació de la Conferència Sectorial d'Educació, d'un crèdit de 563.126.100 euros per a programes del pla de suport a la implantació de la LOE.  
Sèptim. Que la fórmula general prevista en l'ordenament jurídic per a articular les actuacions de cooperació entre l'administració General de l'Estat i els òrgans corresponents de les administracions de les comunitats autònomes és el conveni de col·laboració regulat en l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Conseqüentment, el Ministeri d'Educació i la Generalitat, amb l'aprovació prèvia de la Comissió Delegada del Govern per a Política Autonòmica, subscriuen el present conveni d'acord amb les següents   
Clàusules  
Primera. Objecte del conveni  
Constituïx l'objecte del present conveni l'establiment dels mecanismes de col·laboració necessaris entre el Ministeri d'Educació i la Generalitat a través de la Conselleria d'Educació, per a donar suport a actuacions de la Comunitat Autònoma que tinguen com a objecte:  
- Aplicar les noves disposicions que conté la LOE i que requerixen accions que no necessàriament es duien a terme anteriorment.  
- Preparar el sistema per a fer front a les noves necessitats, derivades de la nova normativa bàsica.  
- Donar suport a la posada en marxa de programes tendents a l'èxit dels principis i fins del sistema educatiu establits per la LOE i per a la consecució dels quals es requerix un ferm impuls a partir de la situació actual.  
Segona. Descripció de les actuacions.  
Les actuacions acollides al present conveni hauran d'estar finalitzades abans del 31 d'agost de 2010, d'acord amb la descripció dels programes que s'inclou en l'Annex d'este.  
Tercera. Programes per al conjunt de les Comunitats Autònomes.  
Els materials per a alumnes, professors i famílies, les plataformes en la xarxa per a orientació i reforç, la difusió de bones pràctiques i, en general, qualsevol tipus d'actuació que es realitze per al conjunt de les Comunitats Autònomes amb fins associats als diferents programes d'este pla es duran a terme en col·laboració amb el Ministeri d'Educació.  
Seran concebuts per a la utilització dels membres de la comunitat educativa de totes les comunitats autònomes i posats a disposició de les Administracions i Institucions de la resta de Comunitats Autònomes.  
Quarta. Aportacions econòmiques  
El Ministeri d'Educació aportarà l'any 2009 a la Generalitat la quantitat total de 23.345.773 euros per al Pla de suport a la implantació de la LOE en la dita Comunitat, amb càrrec a l'aplicació pressupostària 55.01.220Y.198 del vigent pressupost del Ministeri d'Educació, 22.610.096 euros dels quals es destinaran als programes que l'Estat cofinança amb un 40% del gasto total i 65.000 euros als programes desenrotllats per al conjunt de les Comunitats Autònomes i que es financen en exclusiva per l'Estat segons el punt 6 de l'Acord del Consell de Ministres del dia 19 de juny de 2009 (BOE 27 de juliol de 2009).   
La Generalitat aportarà la quantitat total de 68.506.362 euros per al Pla de suport a la implantació de la LOE, distribuïda entre els exercicis pressupostaris de 2009 i 2010 amb càrrec a les aplicacions pressupostàries que, per a cada programa, es detallen en l'Annex del present Conveni.   
Quinta. Destinació i distribució dels fons econòmics  
La Generalitat destinarà els fons econòmics d'este pla desglossats segons els programes següents:  
- 1.994.325 euros per a programes de formació del professorat en aspectes generals de la LOE, dels quals el Ministeri d'Educació aportarà 797.730 euros.  
- 4.778.323 euros per a programes de suport a la implantació de l'ensenyança i l'aprenentatge de llengües estrangeres (PALE), dels quals el Ministeri d'Educació aportarà 1.911.329 euros.  
- 9.918.340 euros per a programes de millora de l'èxit escolar, dels quals el Ministeri d'Educació aportarà 3.967.336 euros.   
- 98.842.089 euros per a programes dirigits a disminuir les borses d'abandonament precoç de l'escolarització, dels quals el Ministeri d'Educació aportarà 4.478.960 euros.  
- 2.188.600 euros per a programes dirigits a l'extensió i modificació del temps escolar, dels quals el Ministeri d'Educació aportarà 875.440 euros.  
- 65.000 euros per a l'elaboració de materials per a l'obtenció del Grau Mitjà de Formació Professional. El Ministeri d'Educació finança este programa en la seua totalitat.  
Sexta. Instrumentació del pagament i justificació de la despesa  
El Ministeri d'Educació transferirà a la Generalitat l'aportació econòmica assenyalada en la clàusula quarta una vegada firmat el present conveni.  
A l'efecte de justificació del lliurament, la Generalitat reunirà la documentació corresponent al desenrotllament de les actuacions objecte d'este conveni i a la justificació del gasto. En tot cas, d'acord amb allò que s'establix per a les comunitats autònomes en la regla sexta de l'apartat 2 de l'article 86 de la Llei 47/2003, de 26 de novembre, General Pressupostària, finalitzat cada exercici econòmic, i mai més tard del 31 de març de l'exercici següent, la Generalitat remetrà al Ministeri d'Educació un estat d'execució de l'exercici, en el qual s'indicaran les quanties totals de compromisos de crèdits, obligacions reconegudes i pagaments realitzats durant l'any detallat per cada una de les partides pressupostàries del Pressupost de Gastos de l'Estat des de les quals es van realitzar les transferències de crèdit.   
Sèptima. Finançament pel Fons Social Europeu  
Atés que els programes de millora de l'èxit escolar i els dirigits a disminuir les borses d'abandonament precoç de l'escolarització, dirigits a l'alumnat de l'Educació Secundària Obligatòria, s'inscriuen en les actuacions del programa operatiu del Fons Social Europeu que el Ministeri d'Educació desenrotlla, la Conselleria d'Educació de la Comunitat Valenciana haurà d'aportar un certificat en què es justifique que ha sigut complida la finalitat per a la qual es va subscriure el conveni en els programes dirigits a l'alumnat d'Educació Secundària Obligatòria, així com l'elaboració d'un dossier que continga els oportuns documents justificatius del gasto. Així mateix, haurà d'incloure el logotip del Fons Social Europeu i la constància explícita del dit cofinançament en els documents, fullets i publicacions que es realitzen en el compliment dels seus objectius.  
D'acord amb el Reglament (CE) NÚM. 1083/2006, del Consell, d'11 de juliol de 2006, i el Reglament NÚM. 1828/2006, de la Comissió, de 8 de desembre de 2006, haurà de conservar-se in situ la documentació referida al desenrotllament dels programes dirigits a l'alumnat d'Educació Secundària Obligatòria objecte d'este Conveni (relació d'actuacions, llistes d'alumnes, de professors i d'altres professionals que han participat en el desenrotllament dels programes, etc.), a fi que estiguen a disposició de les autoritats de gestió, certificació o auditoria del Fons Social Europeu.  
Octava. Informació i difusió  
La Generalitat farà constar l'aportació de l'Estat en totes les manifestacions públiques relacionades amb estos programes. En particular, les publicacions impreses o electròniques i notificacions fetes per qualsevol mitjà contindran el logo institucional del Ministeri d'Educació i la menció expressa: Programa cofinançat pel Ministeri d'Educació.   
Novena. Comissió mixta de Seguiment  
A fi de realitzar el seguiment i avaluació dels resultats del Programa de suport a la implantació de la LOE derivats de les aportacions de l'Estat durant l'any 2009, així com la interpretació i compliment del present Conveni, ambdós parts convenen la constitució d'una Comissió mixta paritària, composta per sis membres, dos dels quals seran designats pel Ministeri d'Educació, un per la Delegació del Govern a la Comunitat Valenciana i tres per la Generalitat.  
En el si de la Comissió de Seguiment, la Generalitat informarà de la posada en marxa de les actuacions arreplegades en el present Conveni en la dita Comunitat Autònoma i proporcionarà al Ministeri d'Educació documentació que justifique el destí dels fons i els criteris de la seua distribució, la relació d'actuacions que han sigut finançades amb les aportacions econòmiques assenyalades en la clàusula quarta d'este conveni, els indicadors assenyalats en cada un dels programes que es descriuen en l'Annex i tot allò que té relació amb el compliment de la resta de les clàusules d'este Conveni.  
Desena. Vigència i resolució  
El present Conveni tindrà vigència des del dia que es firme fins al 31 de desembre de 2010, i podrà ser renovat o modificat, amb caràcter exprés, per mitjà de document amb este efecte.  
No obstant això, a l'efecte de les aportacions econòmiques de la Generalitat previstes per a l'exercici 2009 en la clàusula quarta, i de les actuacions que d'estes es deriven entre les descrites en l'Annex al Conveni, la vigència del present conveni serà amb caràcter retroactiu des del dia 1 de juliol de 2009.  
A més de l'expiració del seu termini de vigència, seran causes d'extinció del conveni:  
a) El mutu acord de les parts.  
b) La denúncia del conveni per qualsevol de les parts com a conseqüència, tant de l'incompliment per l'altra part de les seues clàusules, com de la inexistència de crèdit per a finançar les obligacions econòmiques derivades del conveni.  
En el cas d'extinció del conveni per les causes indicades anteriorment s'haurà de garantir per ambdós parts la finalització de les actuacions en curs, sense que això comporte cap greuge per als participants en estes.  
Onzena. Naturalesa i jurisdicció  
El present Conveni té naturalesa administrativa, i el règim jurídic que hi serà aplicable serà l'establit en el títol I de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Totes les qüestions que se susciten quant a l'aplicació, la interpretació i els efectes del present Conveni, que no queden resoltes per la Comissió mixta de Seguiment prevista en la clàusula novena, seran resoltes pels òrgans de la jurisdicció contenciosa administrativa.  
I com a prova de conformitat, firmen el present conveni per duplicat, un exemplar del qual quedarà en poder de cada una de les parts firmants, en el lloc i la data abans indicats.  
Pel Ministeri d'Educació,  
El ministre,  
Ángel Gabilondo Pujol Per la Generalitat,   
El conseller d'Educació,   
Alejandro Font de Mora Turón  
Annexos  
  
Descripció de les actuacions   
Les actuacions que es duran a terme són:  
- Jornades de sensibilització i jornades de conclusions i intercanvi d'experiències.  
- Cursos específics dels diferents temes.  
- Seminaris de reflexió i aprofundiment.  
Objectius que es pretenen aconseguir  
- Conéixer els temes d'implantació en el curs 2009/2010.  
- Aprofundir en allò que s'ha iniciat en els cursos anteriors.  
- Preparar el sistema per a fer front a les necessitats derivades de la nova normativa bàsica.  
- Donar suport a la posada en marxa de programes de formació per a aconseguir els principis i fins del sistema educatiu establits per la LOE.  
Activitats que s'han de realitzar  
Les activitats seran de diferents tipus: jornades, cursos, seminaris, formació en centres, i elaboració de materials en aquells àmbits que es considere necessari. El contingut de les activitats de formació se centrarà en els aspectes següents:  
Programes de Qualificació Professional Inicial  
Educació per a la Ciutadania  
Formació en competències  
Informàtica per a 4t d'ESO  
Castellà  
Música en Secundària  
Matèries de la via de música del Batxillerat d'Arts  
Primer cicle d'Educació Infantil  
Ciències per al Món Contemporani  
Avaluació  
Formació de tutors de pràctiques  
Població a la qual es dirigix   
Professorat d'Infantil, Primària i Secundària de la CV.  
Distribució territorial  
Tota la Comunitat Valenciana (45% València, 35% Alacant, 20% Castelló, aproximadament).   
Horitzó temporal d'execució:  
Any 2010  
Cost: 1.994.325 euros  
Finançament   
  
Entitat executora   
Xarxa de Centres de Formació, Innovació i Recursos Educatius, CEFIRE, amb el suport per a algunes accions de les distintes universitats de la Comunitat Valenciana.  
Unitat administrativa responsable  
Servici de Formació del Professorat de la Conselleria d'Educació.  
Indicadors quantitatius  
  
  
Descripció de les actuacions:   
Les actuacions que es duran a terme són de tres tipus:  
- Accions formatives de 200 hores, amb una estada de 15 dies en països de parla anglesa.  
- Accions formatives de 60 hores.  
- Accions formatives de 30 hores.  
Objectius que es pretenen aconseguir:  
- Millorar la formació dels mestres especialistes de llengua estrangera.  
- Capacitar el professorat d'Educació Infantil per a realitzar la iniciació a l'aprenentatge d'una llengua estrangera en el seu grup.  
- Incrementar i millorar el nombre de docents que poden impartir els continguts en una llengua estrangera.  
- Millorar la competència lingüística en llengua estrangera amb el suport d'auxiliars de conversació.  
Activitats que s'han de realitzar:  
Per a estos col·lectius de professors s'organitzarà un itinerari modular de formació en què es revitalitzen i aprofundisquen continguts i aspectes lingüístics ja adquirits, s'avance en l'adquisició d'un nivell de competència lingüística superior i es tinga ocasió d'aplicar al propi context tot allò que s'ha adquirit fomentant el treball cooperatiu amb altres col·legues en les mateixes o paregudes circumstàncies. En el dit itinerari existirà, a més, una estada d'almenys dos setmanes en un país la llengua oficial del qual siga la de l'idioma corresponent a la formació, perquè la immersió lingüística i cultural afavorisca les competències orals i la comprensió de factors socioculturals lligats a l'esmentada llengua.  
Per a aquells docents que ja han participat en anteriors convocatòries es realitzaran accions de consolidació del que s'ha aprés i sobre la seua aplicació a l'aula.  
Es realitzaran accions educatives perquè el professorat aconseguisca els nivells mínims de capacitació lingüística per a poder realitzar el PALE.  
Població a la qual es dirigix  
- Professorat d'Educació Primària especialista en llengua estrangera que impartisca l'idioma en la dita etapa. Es dirigiran, prioritàriament, a aquells professors que hagen cursat els estudis amb plans anteriors a 1997 i no hagen participat en cap formació específica de més de 100 hores en els últims cinc anys.  
- Professorat especialista en Educació Infantil que actualment impartix docència en eixe nivell i que participa en la implantació anticipada de l'ensenyança del 2n idioma com a llengua estrangera. Haurà d'acreditar un nivell mínim de l'esmentada llengua B2 del Marc Europeu de Referència de les Llengües.  
- Professorat d'Educació Primària i Secundària no especialista en idioma estranger que participa en projectes lingüístics innovadors: seccions bilingües, programes d'educació bilingüe, AICLE, etc. Haurà de demostrar un nivell mínim de l'esmentat idioma C1 del Marc Europeu de Referència de les Llengües.  
Distribució territorial  
Tota la Comunitat Valenciana (45% València, 35% Alacant, 20% Castelló, aproximadament).  
Horitzó temporal d'execució  
Curs escolar 2009/ 2010.  
Cost: 4.778.323 euros.  
Finançament  
  
Entitat executora  
Xarxa de Centres de Formació, Innovació i Recursos Educatius, CEFIRE, amb el suport de les Escoles Oficials d'Idiomes.  
Unitat administrativa responsable  
Servici de Formació del Professorat de la Conselleria d'Educació.  
Indicadors quantitatius   
Increment d'auxiliars de conservació: 60  
  
   
  
Descripció de les actuacions  
Les circumstàncies socials, econòmiques, culturals, ètniques o personals incidixen en el percentatge d'alumnes que progressen adequadament al llarg de l'ensenyança bàsica i fan disminuir l'èxit de l'alumnat, especialment en els últims anys de l'ensenyança bàsica. Amb la finalitat de disminuir l'efecte de les dites variables sobre el rendiment final de l'alumnat, es plantegen les actuacions següents: programa de reforç de les capacitats bàsiques; programa de reforç dirigit als alumnes que promocionen sense haver superat totes les àrees o matèries; programa per a la detecció precoç de dificultats d'aprenentatge i posada en pràctica de mecanismes de reforç en l'Educació Primària; programa de reforç per a l'alumnat que es queda un curs addicional en el mateix cicle o nivell; actuacions en les àrees i matèries d'Educació Primària i ESO amb índexs d'èxit més baixos; programes de reforç de la tutoria; programes de desenrotllament de capacitats d'alumnes amb més facultats en algun camp d'activitat o, en general, amb més possibilitats d'aprenentatge en Educació Primària; programa per a difondre materials específics de suport, en les llengües curriculars de la Comunitat Valenciana, dirigits a l'alumnat amb especial risc de fracàs escolar; programa d'extensió del plurilingüisme.   
Objectius que es pretenen aconseguir  
Incrementar l'èxit acadèmic de l'alumnat que presenta condicions desfavorables de partida des d'un punt de vista social, econòmic, cultural, ètnic o personal; millorar les seues habilitats socials amb la finalitat d'aconseguir una major integració socioeducativa; posar al seu abast mitjans materials i personals complementaris perquè aconseguisca l'èxit escolar.  
Activitats que s'han de desenrotllar  
- Actuacions per al reforç de les capacitats bàsiques per als alumnes que, en virtut de l'informe final d'avaluació d'Educació Primària, així ho requerisquen per a poder seguir amb aprofitament l'ESO (article 24 LOE).  
- Programes de reforç dirigits als alumnes que promocionen dins d'una etapa educativa -Educació Primària o ESO-, o d'una etapa educativa a l'altra, sense haver superat totes les àrees o matèries (articles 20.3 i 28.5 LOE), així com a la recuperació d'aprenentatges no adquirits.  
- Accions dirigides a la detecció precoç de possibles dificultats d'aprenentatge i posada en pràctica de mecanismes de reforç en l'Educació Primària (article 19.1 LOE, incís final i article 20.3 LOE).  
- Programa de reforç per a l'alumnat que, escolaritzat en Educació Primària o en ESO, es queda un curs addicional en el mateix cicle o nivell (article 20.4 LOE i article 28.7 LOE).  
- Actuacions en les àrees i matèries d'Educació Primària i ESO amb índexs d'èxit més baixos.  
5.1 Modificacions organitzatives en els centres d'Educació Primària i Educació Secundària associades a agrupaments flexibles, desdoblament de grups, presència de dos professors en l'aula, etc.  
5.2. Pràctica d'activitats encaminades a l'aplicació de la normativa sobre el temps de lectura, a la millora de la lectura eficaç, a la comprensió lectora, així com a l'expressió oral i escrita.  
5.3. Pràctica d'activitats encaminades a la millora de les competències bàsiques en les àrees o matèries instrumentals -Matemàtiques, Castellà, Valencià-.  
- Programes de reforç de la tutoria, especialment en Educació Secundària.  
- Programes de desenrotllament de capacitats dirigits a donar suport a l'evolució i la integració d'alumnes amb més facultats en algun camp d'activitat o, en general, amb més possibilitats d'aprenentatge en Educació Primària (article 76 LOE).   
- Programa per a difondre materials específics de suport, en les llengües curriculars de la Comunitat Valenciana, dirigits a l'alumnat amb especial risc de fracàs escolar.  
- Programa d'extensió del plurilingüisme que afavorisca l'adquisició de les competències lingüístiques de les llengües curriculars i contribuïsca a la millora de l'èxit escolar.   
Població a la qual es dirigix  
Alumnat escolaritzat en centres sostinguts amb fons públics que presenta dificultats d'inserció escolar per trobar-se en situació desfavorable derivada de circumstàncies socials, econòmiques, culturals, ètniques o personals.  
Distribució territorial   
Comunitat Valenciana.  
Horitzó temporal d'execució  
Any 2010.   
Cost: 9.205.840 euros  
Finançament:   
   
Entitat executora  
Conselleria d'Educació.   
Unitat administrativa responsable   
Direcció General d'Ordenació i Centres Docents. Àrea d'Ordenació Acadèmica. Servici d'Ordenació Acadèmica / Servici d'Ensenyaments en Valencià.   
Indicadors quantitatius   
Entre d'altres, es poden considerar els següents:  
- Nre. de centres d'Educació Primària i Secundària en els quals es fan actuacions: 959 (590 centres de Primària, 303 centres de Secundària, 66 centres concertats amb les dos etapes educatives).  
- Nre. d'alumnes beneficiaris d'Educació Primària: 19.000.  
- Nre. d'alumnes beneficiaris d'Educació Secundària: 14.000.  
- Nre. d'accions planificades per al reforç de les capacitats bàsiques: 2.  
- Nre. d'accions planificades per al reforç als alumnes que promocionen en Educació Primària o Secundària sense haver superat totes les àrees o matèries: 1.  
- Nre. d'accions dirigides a la detecció precoç de possibles dificultats d'aprenentatge i posada en pràctica de mecanismes de reforç en l'Educació Primària: 3.  
- Nre. d'accions dirigides al suport a actuacions en les àrees i matèries de Primària i Secundària amb índexs d'èxit més baixos: 1.  
- Nre. de programes de desenrotllament de capacitats a alumnes de primària amb més facultats en algun camp d'activitat: 1.  
- Nre. de programes de reforç de la tutoria: 1.  
- Nre. de programes per a difondre materials específics de suport, en les llengües curriculars de la Comunitat Valenciana, dirigits a l'alumnat amb especial risc de fracàs escolar: 1.  
- Nre. de programes de reforç per a l'alumnat que, escolaritzat en Educació Primària o en ESO, es queda un curs addicional en el mateix cicle o nivell: 1.  
  
Descripció de les actuacions  
Programa experimental per a la inserció socioeducativa d'alumnat d'Educació Primària a través de la formació artística.  
Programa experimental per a la inserció socioeducativa de l'alumnat d'Educació Primària que presenta necessitats de compensació educativa, a través de la formació artística. El programa tracta de reforçar aspectes socioeducatius necessaris perquè estos alumnes tinguen una adequada integració que els permeta posar les bases del seu èxit escolar.  
Objectius que es pretenen aconseguir  
Els objectius que es pretenen aconseguir són  
Facilitar, a través de les activitats artístiques:  
- La integració social i educativa de l'alumnat.   
- Afavorir l'educació intercultural de tot l'alumnat del centre.   
- Millorar la convivència i previndre situacions de conflicte.  
- Disminuir l'absentisme i l'abandonament escolar.  
- Afavorir l'autoestima dels alumnes.  
- Fomentar l'adquisició de valors i hàbits.  
- Millorar els resultats acadèmics de l'alumnat.  
En relació amb els centres educatius i el professorat:  
- Promoure la investigació i innovació educativa com a principi de qualitat en l'atenció a l'alumnat amb necessitat de compensació educativa.  
- Impulsar la detecció i donar respostes educatives adequades en el centre a l'alumnat amb necessitat de compensació educativa.  
- Proporcionar als centres els recursos que els permeten dur a terme el programa.  
- Donar suport, assessorar i donar cobertura tècnica als centres i al professorat que participen en el programa.   
- Oferir una formació teòrica i pràctica adequada per al professorat participant.  
- Avaluar, extraure conclusions i promoure bones pràctiques en relació amb els projectes.  
Activitats que s'han de desenrotllar  
Projectes en centres d'acció educativa singular (CAES) i centres en entorns desfavorits per a la millora de la socialització de l'alumnat que presenta necessitats de compensació educativa, dels seus nivells de motivació i del seu rendiment escolar, a través de la formació artística en diferents modalitats (cors, dansa, arts plàstiques, expressió corporal, joc dramàtic, etc.).  
Població a qui es dirigix  
Alumnat d'Educació Infantil i Primària.  
Distribució territorial  
20 centres de les tres províncies per mitjà de convocatòria pública.  
Horitzó temporal d'execució   
Any 2010.  
Cost: 240.000 euros.  
Finançament:   
  
Entitat executora   
Direcció General d'Avaluació, Innovació i Qualitat Educativa i de la Formació Professional.  
Àrea d'Avaluació, Innovació i Qualitat Educativa.  
Unitat administrativa responsable  
Servici d'Innovació i Qualitat Educativa.  
  
Descripció de les actuacions  
Programa experimental d'enriquiment curricular i d'atenció a l'alumnat d'altes capacitats.  
Este programa està dirigit a alumnat d'Educació Primària i d'ESO i té com a objectiu el desenrotllament general de capacitats a través de la realització d'activitats d'enriquiment curricular i l'experimentació de diferents formes organitzatives i metodològiques.  
Objectius que es pretenen aconseguir  
Impulsar la posada en marxa de programes experimentals tant en col·legis d'Educació Infantil i Primària com en instituts d'Educació Secundària situats en diferents àmbits i que tenen una certa experiència en este camp per a impulsar l'enriquiment curricular de tot l'alumnat.  
Impulsar en el centre la detecció de l'alumnat d'altes capacitats i donar-los despostes educatives adequades.  
Proporcionar als centres els recursos humans, tecnològics, econòmics i bibliogràfics suficients per a dur a terme el programa.  
Donar suport, assessorar i donar cobertura tècnica als centres i al professorat que participen en el programa.   
Oferir una formació teòrica i pràctica adequada per al professorat participant.  
Avaluar, extraure conclusions i promoure bones pràctiques en relació amb els projectes d'enriquiment curricular i amb l'atenció a l'alumnat amb altes capacitats duts a terme.  
Activitats que s'han de realitzar  
Programes basats en l'autonomia de cada un dels centres, amb llibertat per a programar activitats, aplicar metodologies i organitzar temps i espais, a fi d'enriquir el currículum que impartixen a tot l'alumnat i atendre els alumnes amb altes capacitats, i fomentar especialment l'ús de les noves tecnologies en el procés d'ensenyança-aprenentatge, l'aprenentatge d'idiomes i els programes d'entrenament cognitiu.  
Població a la qual es dirigix  
Alumnat de Primària i d'ESO.  
Distribució territorial: 25 centres públics, 5 de Castelló, 10 d'Alacant i 10 de València.   
Horitzó temporal d'execució  
Any 2010.  
Cost: 472.500 euros.  
Finançament:   
  
Entitat executora:   
Direcció General d'Avaluació, Innovació i Qualitat Educativa i de la Formación Professional.  
Àrea d'Avaluació, Innovació i Qualitat Educativa.  
Unitat administrativa responsable:  
Servici d'Innovació i Qualitat Educativa.  
Observacions  
Es requerixen els següents recursos humans i materials:  
- 16 professors  
- Pissarres digitals i ordinadors portàtils per a l'alumnat de l'ESO  
- Programa de formació del professorat.  
- Dotació econòmica per a la compra de bibliografia i material de suport.  
  
Descripció de les actuacions:   
Programa experimental d'orientació professional per a alumnat de 4t d'ESO  
Programa experimental d'orientació professional dirigit a alumnat de 4t d'ESO i aquell per al qual les circumstàncies personals, principalment l'edat, el faça interessant, per a la realització de projectes que incloguen accions d'orientació professional des d'una metodologia pràctica i motivadora de futurs aprenentatges dins del sistema educatiu, especialment la Formació Professional.  
Objectius que es pretenen aconseguir:  
En relació amb l'alumnat:  
- Formació dels alumnes en les tècniques de busca de treball i la iniciativa empresarial.  
- Informació i assessorament sobre les diferents possibilitats formatives (Formació professional, Batxillerat, universitat...)  
- Visita a unes quantes empreses i/o realització d'estades en estes per a experimentar directament l'activitat de diferents treballs.  
- Formació preprofessional en els tallers i aules de CFFP dels IES participants.  
- La realització de xarrades per part d'empresaris, treballadors, els pares dels alumnes, etc.  
En relació amb els centres educatius i amb el professorat:  
- Promoure la investigació i innovació educativa com a principi de qualitat en l'atenció a l'orientació professional de l'alumnat.  
- Impulsar les respostes educatives adequades en el centre en relació amb l'orientació professional de l'alumnat que acaba la seua escolarització obligatòria.   
- Proporcionar als centres els recursos que els permeten dur a terme el programa.  
- Donar suport, assessorar i donar cobertura tècnica als centres i al professorat que participen en el programa.   
- Oferir una formació teòrica i pràctica adequada per al professorat participant.  
- Avaluar, extraure conclusions i promoure bones pràctiques en relació amb els projectes d'orientació professional realitzats.  
Activitats que s'han de realitzar:  
Projectes en IES que establiran la realització d'activitats relacionades amb l'orientació professional, a través d'una metodologia eminentment pràctica, entre les quals hi haurà:  
- Visites a empreses tant individuals com grupals.  
- Estades d'un dia en una empresa.  
- Estades d'una setmana en una empresa.   
- Visita a un centre de Formació Professional.   
- Experiències preprofessionals en els tallers d'un centre de Formació Professional.   
- Altres modalitats proposades pels IES.  
Població a la qual es dirigix:  
Alumnat de 4t d'ESO.  
Distribució territorial:   
Centres de les tres províncies per mitjà de convocatòria pública.  
Horitzó temporal d'execució:  
Any 2010.  
Cost: 120.000 euros.  
Finançament:   
  
Entitat executora:   
Direcció General d'Avaluació, Innovació i Qualitat Educativa i de la Formació Professional.  
Àrea d'Avaluació, Innovació i Qualitat Educativa.  
Unitat administrativa responsable:  
Servici d'Innovació i Qualitat Educativa.  
   
  
Descripció de les actuacions:   
Programes experimentals de prevenció de l'abandonament escolar:  
Programes experimentals de prevenció de l'abandonament escolar prematur per mitjà del desplegament d'un currículum amb caràcter eminentment pràctic a través de tallers i d'orientació específica.  
Objectius que es pretenen aconseguir:  
Donar suport a la realització de programes experimentals de prevenció de l'abandament escolar prematur en centres amb població de 3r i 4t de l'ESO en situació de risc d'abandó escolar.  
Activitats que s'han de realitzar:  
Donar suport, assessorar i donar cobertura tècnica i de recursos als centres de les característiques assenyalades per a dissenyar i implementar plans experimentals de prevenció de l'abandonament.  
Realització de tallers prelaborals, d'orientació socioeducativa i activitats d'oci saludable en els quals poder desplegar experimentalment un currículum eminentment pràctic als alumnes inscrits en el programa, amb l'objectiu últim de millorar-ne els nivells de sociabilitat i aprenentatge, disminuir l'absentisme escolar, i millorar l'autoestima i perspectives de futur en l'àmbit educatiu i laboral.  
Població a la qual es dirigix:   
Població de 3r i 4t d'ESO en greu risc d'abandonament escolar.   
Distribució territorial:   
Experiència pilot en 150 centres: 45 d'Alacant, 25 Castelló i 80 de València.  
Horitzó temporal d'execució:   
Any 2010.  
Cost: 5.437.810 euros.  
Finançament:   
  
Entitat executora:   
Direcció General d'Avaluació, Innovació i Qualitat Educativa i de la Formació Professional.  
Àrea d'Avaluació, Innovació i Qualitat Educativa.  
Servici d'Innovació i Qualitat Educativa.  
Unitat administrativa responsable:  
Servici d'Innovació i Qualitat Educativa.  
Indicadors quantitatius:  
Entre d'altres, es poden considerar els següents:  
- Nre. d'accions planificades: 150 programes experimentals en IES amb població amb absentisme escolar i risc d'abandonament escolar prematur (225 professors complementaris).  
- Nre. d'alumnes que han rebut suport o que han participat en el programa: 2.500.  
- Nre. de centres on es duen a terme les actuacions: 150.  
- Nre. d'acords o convenis de col·laboració amb altres institucions.  
Material específic de suport distribuït:  
Materials didàctics elaborats pel professorat del programa, material de taller de jardineria, de manteniment, d'oci i esport constructiu, etc., elaborat pel personal de suport al programa.  
Observacions:  
Es requerixen 225 professors com a plantilla suplementària per a implementar estos programes experimentals de prevenció de l'abandonament escolar prematur.  
  
Descripció de les actuacions:   
Programa de detecció de les bones pràctiques docents dirigides a la disminució de l'abandonament escolar i a la millora de l'èxit escolar, per a la seua posterior aplicació, difusió i avaluació, en la docència, preferentment, de les matèries instrumentals.  
Objectius que es pretenen aconseguir:  
El programa pretén detectar les bones pràctiques realitzades per mestres i professors amb altes taxes d'èxit escolar o alts percentatges de millora en els seus respectius centres.  
Exportar i implementar estes bones pràctiques d'èxit, principalment en les matèries instrumentals, a altres centres educatius, prioritàriament a aquells amb alts percentatges d'abandonament escolar i amb pitjors resultats (en les avaluacions diagnòstiques de 4t de Primària i de 2n de l'ESO, en l'avaluació dels aprenentatges dels alumnes quant a taxes de promoció, propostes de títols, etc.).  
Activitats que s'han de realitzar:  
Activitats de detecció, difusió i avaluació de les bones pràctiques i d'assessorament, a través d'accions a realitzar en els centres d'ensenyament no universitari, preferentment en les àrees instrumentals dutes a terme per docents que han demostrat a través de les bones pràctiques que obtenen òptims resultats en els seus centres.  
Les accions es concretaran en: assessorament directe als centres educatius, finançament de la implementació de les bones pràctiques, formació a través de cursos i jornades, així com la publicació de les dites bones pràctiques.   
Població a la qual es dirigix:   
Alumnat d'Infantil, Primària i ESO. Especialment del tercer cicle d'Educació Primària, i d'Educació Secundària Obligatòria de centres amb baixos índexs d'èxit escolar i altes taxes d'abandonament escolar prematur.   
Distribució territorial:   
En les tres províncies, amb un total de 80 accions qualificades com a bona pràctica: 40 per a Infantil i Primària, i 40 per a ESO.  
Horitzó temporal d'execució:   
Any 2010.  
Cost: 2.752.500 euros.   
Finançament:   
  
Entitat executora:   
Direcció General d'Avaluació, Innovació i Qualitat Educativa i de la Formació Professional.  
Unitat administrativa responsable:  
Àrea d'Avaluació, Innovació i Qualitat Educativa.  
Indicadors quantitatius: Nre. d'accions planificades:  
Difusió de les bones pràctiques a 2.000 centres educatius.  
- Nre. d'alumnes que han rebut suport o que han participat en el programa: 50.000.  
- Nre. de centres on es desenrotllen les actuacions: 1.000.  
  
Descripció de les actuacions: Programa Experimental de prevenció de l'abandonament escolar prematur a través d'accions altament motivadores i de caràcter pràctic dirigides a l'alumnat de 4t d'ESO en horari extraescolar i/o sessions de dissabte al matí.  
Objectius que es pretenen aconseguir:  
El programa pretén millorar les actituds i el grau de motivació de l'alumnat de 4t d'ESO amb problemes de fracàs escolar, baixa implicació en el seu propi procés d'aprenentatge, risc d'abandonament prematur i absentisme escolar, per la qual cosa hi ha un alt grau de possibilitats de no obtindre el Graduat en Educació Secundària (GES).  
Activitats que s'han de realitzar:  
Tallers eminentment pràctics (d'iniciació a l'automoció, realització i elaboració de curtmetratges, perruqueria, fusta, etc.), a càrrec de professorat especialista, dirigits a l'alumnat de 4t d'ESO amb les característiques descrites anteriorment, que es duran a terme preferentment en sessions matinals de dissabte a partir del 2n trimestre del curs.  
Es realitzaran en un IES de la localitat que dispose d'instal·lacions i materials necessaris per a això, i s'assistirà a l'alumnat del propi centre i de la resta de centres de la localitat, de forma voluntària, i que prèviament haja sigut seleccionat pels departaments d'Orientació dels centres d'origen.  
La comunicació entre els responsables dels tallers i els tutors del centre educatiu d'origen de l'alumnat serà directa i regular, amb l'objectiu d'avaluar la millora de l'alumnat en el centre i la repercussió del programa per a la presa de decisions respecte a l'alumnat participant.  
Població a la qual es dirigix:   
Alumnat de 4t d'ESO amb problemes de fracàs escolar, baixa implicació en el seu propi procés d'aprenentatge, risc d'abandonament prematur i absentisme escolar, per la qual cosa hi ha un alt grau de possibilitats de no obtindre el Graduat en Educació Secundària (GES).  
Distribució territorial: En les tres províncies, 60 edicions.  
Horitzó temporal d'execució:   
Any 2010.  
Cost: 2.887.090 euros  
Finançament:   
  
Entitat executora:   
Direcció General d'Avaluació, Innovació i Qualitat Educativa i de la Formació Professional.  
Unitat administrativa responsable:  
Àrea d'Avaluació, Innovació i Qualitat Educativa.  
Indicadors quantitatius:  
Nre. d'accions planificades: 60 edicions amb 12-15 alumnes per grup.  
- Nre. d'alumnes que han rebut suport o que han participat en el programa: 900.  
- Nre. de centres on es desenrotllen les actuacions: 60.  
  
Descripció de les actuacions:   
Programa experimental de reforç fora del calendari ordinari  
Programa experimental de realització d'activitats i de reforç fora de l'horari i/o calendari escolar ordinari dirigit a l'alumnat de 6t de Primària i 3r i 4t d'ESO amb dificultats o desfasament en les assignatures instrumentals i llengua estrangera.  
Objectius que es pretenen aconseguir:  
Impulsar la posada en marxa de programes de reforç educatiu dirigit a l'alumnat de 6t de Primària i 3r i 4t d'ESO amb dificultats en les àrees mencionades, que es realitzaran durant els mesos de maig i juny (allargant la jornada), i de manera extraordinària el mes de juliol, amb l'objectiu de facilitar la transició de Primària a Secundària, la promoció de 3r a 4t d'ESO i l'obtenció del Graduat en Educació Secundària (GES).  
Activitats que s'han de realitzar:  
Programes de reforç en els CEIP i IES en les àrees de Matemàtiques, Llengua Estrangera, Castellà i Valencià durant el mes de juliol.  
Població a la qual es dirigix:  
Alumnat de 6t d'Educació Primària i 3r i 4t d'ESO amb dificultats o desfasament en les assignatures i matèries assenyalades.  
Distribució territorial:  
100 centres públics de les 3 províncies.  
Horitzó temporal d'execució:   
Any 2010.  
Cost: 1.108.600 euros.  
Finançament:  
  
Entitat executora:   
Direcció General d'Avaluació, Innovació i Qualitat Educativa i de la Formació Professional.  
Àrea d'Avaluació, Innovació i Qualitat Educativa.  
Unitat administrativa responsable:  
Servici d'Innovació i Qualitat Educativa.  
Indicadors quantitatius: Nre. d'accions planificades: 100 CEIP i IES de les tres províncies.  
- Nre. d'alumnes que han rebut suport o que han participat en el programa: 10.000.  
- Nre. de centres on es desenrotllen les actuacions: 100.  
  
Descripció de les actuacions:   
Programa de millora de les competències matemàtica, lingüística i digital, així com d'animació lectora, com a estratègia per a la motivació i l'èxit escolar en horari amb anterioritat o posterioritat a la jornada ordinària.  
Objectius que es pretenen aconseguir:  
- Millorar les competències matemàtica, lingüística i digital de l'alumnat.  
- Optimitzar l'aprofitament dels recursos per part dels centres educatius.  
- Millorar la motivació de l'alumnat a través d'una atenció individualitzada i complementària.  
- Millorar les taxes d'èxit a través d'accions de reforç.  
Activitats que s'han de realitzar:  
Posada en marxa de programes de millora de les competències matemàtica, lingüística i digital, així com d'animació lectora com a estratègies per a la motivació i l'èxit escolar en horari amb anterioritat o posterioritat a la jornada ordinària que signifiquen un reforç educatiu d'ampli espectre, dirigit a l'alumnat d'educació bàsica obligatòria en general, i amb accions específiques dirigides a l'alumnat amb problemes d'assimilació de les competències comentades.   
Població a la qual es dirigix:   
Alumnat d'Educació Primària i Educació Secundària Obligatòria.  
Distribució territorial:  
90 centres de la Comunitat Valenciana.  
Horitzó temporal d'execució:   
Any 2010.  
Cost: 1.080.000 euros.  
Finançament:   
  
Entitat executora:   
Direcció General d'Avaluació, Innovació i Qualitat Educativa i de la Formació Professional.  
Unitat administrativa responsable:  
Àrea d'Avaluació, Innovació i Qualitat Educativa.  
Indicadors quantitatius:   
- Nre. d'accions planificades: Es duran a terme en 90 centres educatius de les tres províncies.  
- Professorat complementari necessari per a desplegar el programa: 45 professors que atendran els centres de manera ambulatòria a raó de 2 centres per professor.  
- Nre. d'alumnes que han rebut suport o que han participat en el programa: 27.000.  
- Nre. de centres on es desenrotllen les actuacions: 90.  
- Material específic de suport distribuït: Dotació de llibres i materials als 90 centres participants.  
  
Descripció de les actuacions:  
En els últims anys han aparegut múltiples portals on el professorat, institucions educatives i empreses han publicat infinitat de recursos digitals per a educació. Les organitzacions educatives tenen la infraestructura tecnològica per a explotar-la, el professorat està capacitat tècnicament per a conéixer-la, però és necessària una capacitació metodològica per a aplicar-la en l'aula en un procés d'ensenyança-aprenentatge real.  
Cal dotar el professorat i l'alumnat de ferramentes que permeten l'aprenentatge col·laboratiu. Totes les comunitats tenen portals educatius que poden facilitar este procés, però per diverses causes com són:   
- El desconeixement dels materials existents i la no actualització d'estos als ràpids canvis a què les empreses i la societat estan sotmeses.  
- La falta de casos d'experimentació i avaluació dels materials i metodologies en la formació semipresencial i en el suport a la presencial.  
- La rapidesa amb la qual evoluciona la societat en l'ús de les TIC.  
- L'alumnat, de vegades, es mou amb més desimboltura que el professorat.  
Açò fa que siga necessari reforçar el paper del professorat.  
Objectius que es pretenen aconseguir:  
Elaborar, experimentar i avaluar la utilització de materials digitals en processos d'ensenyament-aprenentatge en l'aula i a distància en algun dels Cicles Formatius de Grau Mitjà de Formació Professional (CFGMFP).  
Activitats que s'han de realitzar:  
- Conéixer i seleccionar materials digitals per als CFGMFP.  
- Adequar, ampliar i catalogar els materials per a la utilització en l'aula.  
- Formar a un grup de professors i professores perquè l'apliquen en l'aula utilitzant metodologies de treball col·laboratiu.   
- Publicar els materials elaborats i les metodologies utilitzades.  
- Establir procediments per a l'intercanvi d'experiències i de materials entre el professorat per a aconseguir que difonguen i milloren els dits materials.  
- Millorar el treball col·laboratiu entre docents de distintes comunitats autónomes a través del portal.  
Població a la qual es dirigix:   
Professorat i alumnat dels centres sostinguts amb fons públics.  
Horitzó temporal d'execució:  
Any 2010.  
Cost:  
65.000 euros  
Finançament:   
  
Entitat executora:   
Centre de Formació, Innovació i Recursos Educatius, CEFIRE, específic de FP.  
Unitat administrativa responsable:  
Servici de Formació del Professorat de la Conselleria d'Educació.